**Pôvod potravín**

**Prečo kupovať slovenské potraviny?**

- dovážané potraviny sa zbierajú nezrelé, aby prekonali dlhú a náročnú cestu v lietadlách a kamiónoch

- prekládky z kamióna na loď znehodnocujú potraviny

* v supermarkete čakajú na zákazníka, kým si ich kúpi
* dlhým prevozom potraviny strácajú mnohé živiny i vitamíny
* jednoduchšie si na internete a pod. zistime informácie o našom slovenskom podniku a pestovateľovi ako o zahraničnom
* dovážané potraviny majú horšiu kvalitu
* slovenské potraviny sú zdravšie a čerstvé
* slovenské normy pre kvalitu potravín sú často prísnejšie ako svetové normy
* slovenské s*ú zárukou kvality a bezpečnosti*
* s*ú podporou domácej výroby*
* *sú posilnením domácej ekonomiky a zamestnanosti*
* sú šetrnejšie k životnému prostrediu
* slovenské peniaze ostávajú v slovenskej peňaženke, posilňujú slovenskú ekonomiku
* slovenskí obyvatelia majú prácu

- slovenské potraviny znamenajú menej áut na cestách =menej výfukových plynov a obalov

**chceme mať slovenské potraviny v obchode ?= budeme mať veľa podnikov a pestovateľov, aby ich vyrobili, vypestovali a do obchodov doviezli**

**PODPOROVAŤ ZNAMENÁ KUPOVAŤ**

**Aktivita 1**: **Hra na dovoz a kontrolu potravín**

**Cieľ:** Ukázať žiakom prečo kupovať slovenské potraviny.

Pomôcky: stavebnice, autá, obaly potravín

Postup: Pripravili sme si cesty, moria, autá a prevážali potraviny. Dlhá cesta spôsobila pokazenie potravín, stratu vitamínov a kontrola na colnici, ukázala zlú kvalitu a bezpečnosť. Veľa áut znečisťovali životné prostredie.

**Záver hry: Slovenské potraviny sú zdravšie a čerstvé, sú kvalitnejšie, sú šetrnejšie k životnému prostrediu.**

•**Aktivita 2**: **Hra na obchod**

Cieľ: Zistiť aké potraviny si ľudia kupujú a aké kritériá potrebujú pri výbere potraviny

Pomôcky: obaly slovenských a zahraničných potravín, peniaze

Postup: Pripravili sme si obaly od slovenských a zahraničných potravín, potriedili ich a zriadili dva obchody -slovenský a zahraničný. Žiaci nakupovali za eurá a ak sa minuli potraviny, slovenskí alebo zahraniční dovozcovia ich do obchodu doviezli. Bol dopyt po výrobcoch a pestovateľoch. Ak sa málo kupovali slovenské potraviny, prepúšťali sme zamestnancov a rušili podniky.

**Záver hry: slovenské potraviny sú podporou domácej výroby, sú posilnením domácej ekonomiky a zamestnanosti.**

**Pôvod potravín**

• **Aktivita č.1: Zostav jedálniček**

Cieľ 2: Poznať odkiaľ potraviny pochádzajú.

Pomôcky: pero, papier

Postup: Žiaci si sami podľa zásad správnej výživu, o ktorej sme rozprávali zostavili jedálniček na celý deň.

**Záver: Žiaci si vytvorili svoj vlastný jedálniček podľa ktorého sa môžu v budúcnosti riadiť.**

**Aktivita č.2: Vyplň tabuľku**

Cieľ: Naučiť sa správne priradiť pôvod rôznym druhom jedál

Pomôcky: interaktívna tabuľa, magnety, tabuľka, fixa, obrázky zvierat a rastlín

Postup: So žiakmi sme si pripravili zoznam jedál, ktoré by chceli mať počas dňa na raňajky, desiatu, obed, olovrant a večeru. Hlasovaním sme si potom vybrali iba jedno jedlo a vypisovali sme pôvod potravín do pripravenej tabuľky. Najprv sme museli zistiť, či potravina pochádza z rastliny, alebo zo živočícha...

**Záver: Pestrosť jedálnička je dôležitá a taktiež potreba ovocia a zeleniny, potreba rastlinných a živočíšnych potravín v jedle.**

**Cieľ 3: Poznať pôvod vajec kupovaných v obchodoch.**

**Aktivita č.1: Prezentácia o pôvode vajec**

Cieľ: Oboznámiť žiakov so základnými informáciami o vajciach

Pomôcky: prezentácia, interaktívna tabuľa

Postup**:** So žiakmi sme si prezreli prezentáciu, ktorá poskytla žiakom nové, zaujímavé a neznáme informácie o tom ako z pečiatky na vajci môžeme zistiť veľa veci, ktoré by mali mať vplyv na rozhodnutie ,,Aké vajcia si kúpime?“





**Záver: Žiaci si sami odpovedali na otázku ,,Aké vajcia si kúpime?“ podľa označenia na vajíčku. Jedná sa o vajcia s označením 0 alebo 1.**

**Aktivita č.2: Hra ,,Ako je ti sliepočka?“**

Cieľ: Poukázať na životnú úroveň sliepok v jednotlivých chovoch

Pomôcky: puzzle žinenky

Postup: Zostavili sme priestor pre chov sliepok pri ekologickom chove, voľnom chove, podstieľkovom a klietkovom chove. Žiaci boli sliepočky a zistili ako sa cítia sliepky pri jednotlivých druhoch chovu.

**Záver: Žiaci si uvedomili koľko životného priestoru majú sliepky v jednotlivých chovoch a či to je dostatočné.**

**Aktivita č. 3 – Označ vajíčko**

Pomôcky: papier, fixa, nožnice

Cieľ: Poznať označenie a tým kvalitu vajec

Postup: Žiaci si vystrihli vajíčka a na základe predošlej prezentácie o označovaní vajec si sami vytvorili vajíčko, ktoré by si chceli kúpiť.

Záver: Žiaci si uvedomili , čo znamenajú označenia na vajíčku.